Duda Salabert

Duda Salabert Rosa (Belo Horizonte, 1981eko maiatzaren 2a) brasildar politikari, ekologista eta irakaslea da. 2020an, Alderdi Laborista Demokratikoko hautagai gisa kanpaina egin ostean, Belo Horizonteko udalean aritu zen lehen pertsona transgenero bilakatu zen. 2023az geroztik, Minas Gerais estatua ordezkatzen du diputatu federal gisa.

 Bizitza 
2002an irakasle gisa lan egiten hasi zen. Transfobiaren aurka borrokatzeko, Transvest erakundea sortu zuen.

2018an, Sozialismoaren eta Askatasunaren Alderdiaren hautagai gisa kanpaina egin zuen Brasilgo Senatuan Minas Gerais ordezkatzeko. Sare sozialetan indarkeria fisikoarekin mehatxatu zutela salatu zuen. 350.000 boto baino gehiago jaso zituen eta ez zuen irabazi, baina Senaturako lehen hautagai transgenero bihurtu zen.

2019ko apirilean, Sozialismoaren eta Askatasunaren Alderdia utzi zuen, transfobia eta antropozentrismoagatik kritikatuz.

2020an, Belo Horizonteko udalerako hautatua izan zen Alderdi Laborista Demokratikoko kide gisa kanpaina egin ostean. Belo Horizonteko udaleko lehen pertsona trans da, eta 37.000 botorekin, orduan Minas Gerais estatuko historian gehien bozkatu zuten udaleko hautagaia. 2020ko abenduan, Salabertek lan egin zuen zuen ikastetxeak mehatxuak jaso zuen posta elektornikoaren bidez, eta lanetik kanporatu zuten.

2022an, Salabert eta Erika Hilton Brasilgo Kongresu Nazionalerako hautatutako lehen pertsona trans ireki bihurtu ziren.

 Bizitza pertsonala 
Duda Salabert lesbiana da eta Raíssa Novaesekin ezkonduta dago. 2019an, haur bat izan zuten eta izen epizeno bat jarri zioten.

Salabert beganoa da.

 Erreferentziak 

 Kanpo estekak 

Kategoria:Belohorizontetarrak
Kategoria:Brasilgo politikariak
Kategoria:Emakume politikariak
Kategoria:LGBT politikariak
Kategoria:Brasilgo LGBT pertsonak
Kategoria:Brasilgo irakasleak
Kategoria:Emakume irakasleak
Kategoria:Emakume transgenero eta transexualak
Kategoria:Lesbianak
Kategoria:Beganismoa
Kategoria:LGBT ekintzaileak
Kategoria:Brasilgo ekologistak
Kategoria:Emakume aktibistak